
1
Základné údaje

1.1 Číslo podľa štátneho zoznamu, ak je pridelené

Národná prírodná pamiatka Markušovské steny je evidovaná v štátnom zozname osobitne chránených častí prírody a krajiny pod číslom 608.

1.2 Príslušnosť k európskej sústave chránených území a územiam medzinárodného významu

Územie je súčasťou európskej sústavy chránených území Natura 2000. Výnosom Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu (ďalej len „výnos MŽP SR č. 3/2004-5.1“), bolo zaradené ako súčasť navrhovaného územia európskeho významu pod označením SKUEV0286 Hornádske vápence (pôvodný názov – Vápence v údolí Hornádu). Rozhodnutím Komisie 2008/218/ES z 25. januára 2008 bol podľa smernice Rady 92/43/EHS z 21. mája 1992tc "z 21. mája 1992" o ochrane biotopov, voľne žijúcich živočíchov tc "o ochrane biotopov, voľne žijúcich živočíchov "a rastlín (ďalej len „smernica o biotopoch“) prijatý zoznam lokalít európskeho významu v alpskom biogeografickom regióne, ktorého súčasťou je aj predmetné územie. Nakoľko predmetné územie európskeho významu pozostáva zo 6 samostatných polygónov, bude každý z nich vyhlasovaný a riešený ako samostatné chránené územie.

Územie nie je prekryté so žiadnym existujúcim chráneným vtáčím územím ani územím medzinárodného významu.
1.3 Kategória a názov územia

Kategória: národná prírodná pamiatka (NPP)
Názov územia: Markušovské steny

Názov bol štandardizovaný rozhodnutím Úradu geodézie, kartografie a katastra Slovenskej republiky č. P-5255/2004 z 23. 12. 2004.
1.4 Platný právny predpis o vyhlásení chráneného územia alebo medzinárodný doklad o zaradení lokality do sústavy území medzinárodného významu

Územie bolo vyhlásené nariadením a uznesením plenárneho zasadnutia Okresného národného výboru v Spišskej Novej Vsi č. 28/d zo dňa 22.12.1987, s účinnosťou od 22.12.1987. Územie má na základe vyhlášky Krajského úradu životného prostredia v Košiciach č. 7/2004 z 22.9.2004, s účinnosťou od 1.10.2004 platný 4. stupeň ochrany.

1.5 Celková výmera chráneného územia a jeho ochranného pásma

Celková výmera národnej prírodnej pamiatky je 13,44 hektára. Ochranné pásmo národnej prírodnej pamiatky sa nevymedzuje. Je ním v zmysle § 17 ods. 8 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.“) územie do vzdialenosti 60 m smerom von od hranice NPP a platí v ňom tretí stupeň ochrany.
1.6 Súčasný stav predmetu ochrany

1.6.1 Prírodné pomery

Národná prírodná pamiatka Markušovské steny sa nachádza v Košickom kraji, okrese Spišská Nová Ves, v Hornádskej kotline v nadmorskej výške 420 – 480 m n. m.

Chránené územie sa nachádza v geomorfologickom celku Hornádska kotlina a jej podcelku Hornádske podolie.
Geologický podklad tvorí paleogén vnútorných Karpát, tvorený polymiktnými zlepencami a hrubozrnnými pieskovcami a polymiktnými brekciami (hornádske vrstvy).

Z hľadiska základných morfoštruktúr leží územie na vrásovoblokovej fatransko-tatranskej morfoštruktúre, v negatívnej morfoštruktúre (priekopové prepadliny a morfologické depresie kotlín). Z hľadiska typu erózno-denudačného tvorí reliéf tohto územia reliéf kotlinových pahorkatín. Z hľadiska morfologicko-morfometrických typov leží územie v mierne členitej pahorkatine.

Územie sa nachádza v mierne teplej oblasti a jej mierne teplom, mierne vlhkom dolinovom/kotlinovom okrsku so studenou zimou, charakterizovanom priemerným počtom letných dní (s denným maximom teploty vzduchu ≥ 25 °C) za rok menej ako 50, s teplotami v januári do -5 °C a v júli nad 16 °C.

Územie sa nachádza v oblasti s výskytom kambizemí pseudoglejových nasýtených zo zvetralín rôznych hornín. Pôdy sú hlinité, neskeletnaté až slabo kamenité (0 – 20 %), s vlhkým vlhkostným režimom.

Leží v povodí Hornádu a odvodňované je Hornádom.

Flóra

Podľa fytogeografického členenia Slovenska patrí územie do oblasti západokarpatskej flóry (Carpaticum occidentale), v ktorej leží v obvode flóry vnútrokarpatských kotlín (Intercarpaticum) a jeho fytogeografickom okrese Podtatranské kotliny, podokres Spišské kotliny. Z hľadiska fytogeograficko-vegetačného členenia patrí územie do ihličnatej zóny, okresu Hornádska kotlina.

Potenciálne by vegetáciu územia tvorili zmiešané listnato-ihličnaté lesy v severných karpatských kotlinách, lokálne jedľové a jedľovo-smrekové lesy, na úpätiach skalných stien jaseňovo-brestovo-dubové lesy v povodiach veľkých riek (tvrdé lužné lesy). Súčasnú vegetáciu tvoria biotopy európskeho významu Tr1 Suchomilné travinno-bylinné a krovinové porasty na vápnitom substráte (6210), Sk1 Karbonátové skalné steny a svahy so štrbinovou vegetáciou (8210) a fragmentálne aj biotop Tr5 Suché a dealpínske travinno-bylinné porasty (6190). Podstatnú časť územia zaberá biotop X9 Porasty nepôvodných drevín, tvorený umelo vysadenými lesnými porastmi, v ktorých dominuje borovica lesná (Pinus sylvestris), vtrúsene  sa vyskytuje smrek obyčajný (Picea abies), smrekovec opadavý (Larix decidua). Lokálne je v mozaike s fragmentmi biotopu Ls4 Lipovo-javorové sutinové lesy (9180*). V podraste lesa a na plochách mimo zapojených lesných porastov sa nachádza biotop Kr7 Trnkové a lieskové kroviny a Tr1 Suchomilné travinno-bylinné a krovinové porasty na vápnitom substráte (6210).
Lokalita predstavuje plochy teplomilných spoločenstiev s výskytom vzácnejších druhov rastlín ako veternica lesná (Anemone sylvestris), plamienok rovný (Clematis recta), silenka uškatá (Silene otites), horec krížatý (Gentiana cruciata), zvonček karpatský (Campanula carpatica), astra spišská (Aster amelloides), chlpánik vrcholíkatý (Pilosella cymosa), ľalia zlatohlavá (Lilium martagon).

Územie je súčasťou rozsiahleho koridoru bioty údolím Hornádu na rozhraní Hornádskej kotliny a Volovských vrchov, ktorým recentne prenikajú do vnútra Karpát panónske prvky.

Fauna

Územie spadá do priestoru zoogeografickej provincie Karpaty, oblasti Západné Karpaty a ich vonkajšieho obvodu. Z hľadiska živočíšnych regiónov je zoogeografické členenie územia do vonkajšieho obvodu oblasti Západných Karpát a jeho podtatranského okrsku. Zoogeografické členenie sa delí na dva biocykly. V terestrickom biocykle patrí chránené územie do podkarpatského úseku provincie listnatých lesov, v limnickom biocykle patrí do slanskej časti potiského okresu severopontického úseku pontokaspickej provincie.

V území sa vyskytujú z motýľov druh národného významu vidlochvost ovocný (Iphiclides podalirius), z obojživelníkov druhy národného významu ropucha obyčajná (Bufo bufo), skokan hnedý (Rana temporaria), z plazov druhy národného významu jašterica obyčajná (Lacerta agilis), jašterica múrová (Lacerta muralis), slepúch lámavý (Anguis fragilis), užovka hladká (Coronella austriaca), vretenica obyčajná (Vipera berus).
Z vtákov sa tu vyskytuje viacero druhov spevavcov, z druhov európskeho významu strakoš červenochrbtý (Lanius collurio). Z dravcov tu loví druh európskeho významu orol skalný (Aquila chrysaetos), orol krikľavý (Aquila pomarina), druhy národného významu myšiak hôrny (Buteo buteo), jastrab lesný (Accipiter gentilis), jastrab krahulec (Accipiter nisus) a sokol myšiar (Falco tinnunculus), zo sov sova lesná (Strix aluco), myšiarka ušatá (Asio otus) a výr skalný (Bubo bubo).
Z cicavcov sa v území z druhov národného významu vyskytuje jež bledý (Erinaceus concolor), piskor vrchovský (Sorex araneus), piskor malý (Sorex minutus), bielozúbka bielobruchá (Crocidura leucodon), kuna lesná (Martes martes), hranostaj čiernochvostý (Mustela erminea), lasica obyčajná (Mustela nivalis), plch lieskový (Muscardinus avellanarius), veverica stromová (Sciurus vulgaris).

1.6.2 Stručný opis predmetu ochrany

Lokalita predstavuje morfologicky výraznú stráň na ľavom okraji nivy Hornádu pod obcou Markušovce s výskytom lesnej, xerotermnej a skalnej vegetácie. Lokalita je súčasťou rozsiahleho koridoru bioty údolím Hornádu na rozhraní Hornádskej kotliny a Volovských vrchov, ktorým recentne prenikajú do vnútra Karpát najmä panónske prvky.
Predmetom ochrany chráneného územia sú biotopy európskeho významu uvedené v tabuľke č. 1.

Tab. č. 1 Biotopy európskeho významu
	Biotopy európskeho významu

	Kód biotopu
	Kód NATURA
	Názov biotopu

	Tr1
	6210
	Suchomilné travinno-bylinné a krovinové porasty na vápnitom podloží

	Sk1
	8210
	Karbonátové skalné steny so štrbinovou vegetáciou


Predmetom ochrany v území je aj významný geomorfologický jav – vyše 8 metrov vysoký skalný hríb, ktorý vznikol nerovnomerným zvetrávaním rôznych vrstiev paleogénnych hornín v strmej skalnej stene. Okrem tohto hríbovitého útvaru, najvyššieho a najlepšie vyvinutého na Slovensku, je v území viacero ďalších menej vyvinutých hríbovitých útvarov, rozsiahle skalné steny a galérie, ako aj kaňonovitá prielomová roklina s nevysokými vodopádmi.
1.6.3 Hodnotenie stavu predmetu ochrany, stanovenie priorít ochrany

Pre biotopy európskeho významu sa uvádza stručné slovné hodnotenie ich stavu v území národnej prírodnej pamiatky Markušovské steny, ktoré vychádza z terénneho poznania lokality. Pre nelesné biotopy európskeho významu boli vypracované hodnotiace tabuľky priaznivého stavu zachovania podľa publikácie Polák, P., Saxa, A. (2005): Priaznivý stav biotopov a druhov európskeho významu.
V nasledujúcej tabuľke je hodnotenie biotopov európskeho významu. Hodnotenie stavu predmetu ochrany je základným rámcom pre stanovenie cieľov starostlivosti.

Tab. č. 2 Hodnotenie stavu biotopov európskeho významu v celom SKUEV0286 Hornádske vápence
	Kód biotopu
	Reprezen-tatívnosť biotopu v území
	Relatívna rozloha biotopu v území
	Zachovalosť biotopu v území
	Stav biotopu
	Výmera biotopu v rámci bioregiónu (km2)
	Stav biotopu v rámci bioregiónu
	Bioregión
	Cieľ ochrany v rámci územia
	Priorita

	6210
	B
	C
	B
	B
	154,43
	U1
	Alpský
	Nutné zlepšenie stavu v území
	Stredná

	8210
	A
	C
	A
	A
	27
	FV
	Alpský
	Nutné udržanie stavu v území
	Nízka


Vysvetlivky k tabuľke:

priaznivý: A – výborný, B – dobrý, nepriaznivý: C – narušený, D – nevyhovujúci

FV – priaznivý, nepriaznivý: U1 – nevyhovujúci, U2 – zlý (Polák, Saxa, 2005)

Hodnotenie v tabuľke je spracované pre celé územie SKUEV0286 Hornádske vápence, preto sa môže líšiť od hodnotenia v lokalite NPP Markušovské steny.

Hodnotenie stavu biotopov európskeho významu:
6210 – Suchomilné travinno-bylinné a krovinové porasty na vápnitom substráte (Tr1)
Existencia tohto biotopu je závislá na vyhovujúcej poľnohospodárskej činnosti, ktorá v území absentuje. Je ohrozený expanziou vysokých tráv a zarastaním kríčkami a drevinami. V území je biotop z rôznom, prevažne nevyhovujúcom stave zachovania.

8210 – Karbonátové skalné steny a svahy so štrbinovou vegetáciou (Sk1)
Prirodzene sa vyskytujúci biotop s vyhovujúcimi prírodnými podmienkami ponechaný na samovoľný vývoj bez zásahu človeka. Biotop je v priaznivom stave.

V súčasnosti má najväčší vplyv na územie zalesnenie plôch nepôvodnými drevinami, čoho dôsledkom sú nežiaduce zmeny v rastlinných a živočíšnych spoločenstvách a postupné zarastanie časti lokality krovinami a náletovými drevinami.

1.6.4 Hodnotenie ďalších osobitných záujmov ochrany prírody a krajiny v území

Osobitný záujem ochrany prírody si zaslúžia niektoré druhy spoločenstiev, dokazujúce recentný koridor šírenia teplomilných druhov rastlín a živočíchov na styku Hornádskej kotliny a Volovských vrchov a postavenie vápencových lokalít v údolí Hornádu v ňom. V území NPP Markušovské steny sa v maloplošných formáciách vyskytujú aj biotopy európskeho významu Ls4 Lipovo-javorové sutinové lesy (9180*), biotopy druhov živočíchov národného významu vidlochvost ovocný (Iphiclides podalirius), ropucha obyčajná (Bufo bufo), skokan hnedý (Rana temporaria), jašterica obyčajná (Lacerta agilis), jašterica múrová (Lacerta muralis), slepúch lámavý (Anguis fragilis), užovka hladká (Coronella austriaca), vretenica obyčajná (Vipera berus), jež (Erinaceus concolor), piskor obyčajný (Sorex araneus), piskor malý (Sorex minutus), bielozúbka bielobruchá (Crocidura leucodon), kuna lesná (Martes martes), lasica obyčajná (Mustela nivalis), hranostaj čiernochvostý (Mustela erminea), plch lieskový (Muscardinus avellanarius), veverica stromová (Sciurus vulgaris).
Z vtákov sa tu vyskytuje viacero druhov spevavcov, z dravcov tu lovia druhy národného významu myšiak hôrny (Buteo buteo), jastrab lesný (Accipiter gentilis), jastrab krahulec (Accipiter nisus) a sokol myšiar (Falco tinnunculus), zo sov sova lesná (Strix aluco), myšiarka ušatá (Asio otus) a výr skalný (Bubo bubo).
Územie NPP Markušovské steny je s ďalšími významnými druhmi ako veternica lesná (Anemone sylvestris), plamienok rovný (Clematis recta), silenka uškatá (Silene otites), horec krížatý (Gentiana cruciata), zvonček karpatský (Campanula carpatica), astra spišská (Aster amelloides), chlpánik vrcholíkatý (Pilosella cymosa), ľalia zlatohlavá (Lilium martagon) významnou lokalitou teplomilnej vegetácie vápencových lokalít v údolí Hornádu.
1.7 Výsledky komplexného zisťovania stavu lesa

Komplexné zisťovanie stavu lesa je zisťovanie údajov o prírodných, spoločenských, technických a ekonomických podmienkach hospodárenia a vývoja lesa, následne tieto údaje sú podkladom pre rámcové plánovanie, podrobné zisťovanie stavu lesa a podrobné plánovanie.
Územie NPP leží výlučne na lesných pozemkoch. Tie sú zaradené do lesného celku (LC) Lesy Spišské Podhradie, pre ktorý je vypracovaný program starostlivosti o lesy (PSL) s platnosťou na roky 2008 – 2017. Lesné porasty v rámci NPP sú vymedzené v lesných dielcoch 402, 403 a na časti porastu 401 o celkovej výmere 11,75 ha, ostatné časti sú vymedzené ako funkčné plochy – elektrovody (E7, E8) a neúrodný lesný pozemok (N9).

Komplexné zisťovanie stavu lesa sa vykonáva sa v rámci lesných oblastí a podoblastí. Územie NPP zasahuje do lesnej oblasti 29 Hornádska kotlina. V rámci NPP sú zaradené lesné porasty do kategórie lesov ochranných, subkategória Ostatné lesy s prevažujúcou funkciou ochrany pôdy.
Lesné porasty na území NPP sú zaradené do hospodárskej skupiny lesných typov (HSLT) 396 Kamenité dubové bučiny s lipou (ochranného rázu). Z lesných typov je prevažne zastúpený lesný typ Medničkovo-bažanková dubová bučina s lipou (SLT Querceto-Fagetum tiliosum), pomiestne 3319 Kotlinová smreková borina nst (SLT Piceeto-Pinetum), 3621 Dealpínska borina vst (SLT Pinetum dealpinum) a okrajovo 3504 Vápencová lipová javorina nst (SLT Tilieto-aceretum).
Územie NPP sa nachádza v 3. dubovo bukovom lesnom vegetačnom stupni. V tomto LVS prevláda buk s miestami primiešaným dubom zimným a hrabom. Avšak lesné porasty v NPP sú nepôvodné a tvoria ich výlučne porasty borovice lesnej, smrekovca, borovice čiernej a v druhej etáži porasty so zastúpením agáta, duba, lipy, osiky a smreka.

2 Socioekonomické pomery (využívanie územia a jeho okolia), pozitívne a negatívne faktory

Národná prírodná pamiatka Markušovské steny slúži okrem dominantnej funkcie ochrany prírody danej zákonom č. 543/2002 Z. z. aj ďalším aktivitám. K najvýznamnejším patrí lesné hospodárstvo.
2.1 Historický kontext

2.1.1 Vývoj ochrany prírody

V roku 1976 bol hríbovitý skalný útvar vyhlásený ako chránený prírodný výtvor Markušovský skalný hríb s ochranným pásmom 7,16 ha. Súčasné chránené územie bolo vyhlásené nariadením a uznesením plenárneho zasadnutia Okresného národného výboru v Spišskej Novej Vsi č. 28/d zo dňa 22.12.1987, s účinnosťou od 22.12.1987. Územie má na základe vyhlášky Krajského úradu životného prostredia v Košiciach č. 7/2004 z 22.9.2004, s účinnosťou od 1.10.2004, platný 4. stupeň ochrany.
2.1.2 Vývoj poľnohospodárstva

V území vždy dominovalo lúčne hospodárstvo a pasienkárstvo. Lúky vznikali najmä na hornom okraji strmých plôch nivnej stráne, kým na strmších častiach svahu prevládalo pasenie. V polovici minulého storočia bola časť územia bližšie k obci úplne bez lesa, kým vzdialenejšia časť v okolí skalného hríba už bola do značnej miery porastená náletovými drevinami. V šesťdesiatych rokoch minulého storočia pasenie ustalo, celá plocha strání bola umelo zalesnená nevhodnými nepôvodnými drevinami a celé územie bolo delimitované do lesných pozemkov. Aj keď na časti plôch strání sa zalesnenie neujalo, vzhľadom na kategóriu pôdneho fondu sa poľnohospodárske využitie územia neobnovilo. Aj tieto nezalesnené časti podliehajú degradácii vplyvom prevládnutia vysokých tráv, kríčkov a náletových drevín. Ide o plochy biotopu Tr1 Suchomilné travinno-bylinné a krovinové porasty na vápnitom substráte s plochami biotopov Kr7 Trnkové a lieskové kroviny, Lk1 Nížinné a podhorské kosné lúky a Sk1 Karbonátové skalné steny a svahy so štrbinovou vegetáciou, ktoré patria k najcennejším častiam chráneného územia. Na historických snímkach dobre vidno, že pôvodná krajinná štruktúra lokality bola prakticky zachovaná dodnes, plocha stráne nebola nikdy predmetom parcelácie, obhospodarovala sa ako súvislá plocha v rozparcelovanej poľnohospodárskej krajine, akurát sa zmenila jej kultúra.
2.1.3 Vývoj lesníctva

Územie lokality je súčasťou lesných pozemkov od sedemdesiatych rokov minulého storočia. Porasty boli založené ako pôdoochranné, obhospodarované sú v zmysle platných predpisov, následkom čoho v poraste do značnej miery prevládli nepôvodné druhy drevín, najmä borovica lesná (Pinus sylvestris), smrek obyčajný (Picea abies) a smrekovec opadavý (Larix decidua).

Obr. 1: Chránené územie v súčasnosti a v 50-tych rokoch minulého storočia

2.1.4 Vývoj turistiky

Územie bolo predmetom záujmu turistov najmä kvôli výskytu solitérneho skalného útvaru. Vedie ním turistická trasa, totožná s trasou náučného chodníka, vybudovaného v deväťdesiatych rokoch 20. storočia.
2.2 Stručný opis aktuálneho stavu

2.2.1
Ochrana prírody
V súčasnosti je územie NPP Markušovské steny súčasťou európskej siete chránených území Natura 2000.
2.2.1
Poľnohospodárstvo
Poľnohospodárske pozemky sa v území nevyskytujú.
2.2.3
Lesníctvo
V súčasnosti je celé územie tvorené lesnými porastmi 401 (časť), 402, 403, neúrodným lesným pozemkom N9 a plochami elektrovodov E7 a E8. Lesné porasty sú zaradené do kategórie O – lesy ochranné. Majiteľmi územia sú súkromní vlastníci združení v urbariátoch, užívateľmi sú Urbariátna spoločnosť Čepanovce, Markušovce a Združenie vlastníkov lesa – Pozemkové spoločenstvo, Odorín.
2.2.3
Rekreácia a šport 

Územie je z hľadiska rekreácie a športu atraktívne, vedie ním turistická trasa totožná s trasou náučného chodníka, v súčasnosti nefunkčného. Časti trasy vyznačeného turistického chodníka sú ohrozené eróziou pôdy a eróziou brehov priľahlej rieky Hornád.
2.2.4
Poľovníctvo a rybárstvo

Územie NPP leží v poľovnom revíri Harichovce. Hlavnou poľovnou zverou je jeleň lesný (Cervus elaphus) a srnec lesný (Capreolus capreolus), v menšej miere sa tu poľuje aj na sviňu divú (Sus scrofa). Z ďalších druhov poľovnej zveri, na ktorú je povolené poľovať, treba spomenúť kunu lesnú (Martes martes) a vlka dravého (Canis lupus). V území so štvrtým stupňom ochrany je v súvise s poľovníctvom zakázané organizovať spoločné poľovačky v zmysle § 15 ods. 1 písm. a) v znení § 14 ods. 1 písm. i) zákona č. 543/2002 Z. z..
2.3
Návrh zásad a opatrení využívania územia a jeho okolia z hľadiska cieľov ochrany

Cieľom správneho obhospodarovania biotopov Natura 2000 je priviesť ich do tzv. priaznivého stavu alebo udržať ich v ňom. Za priaznivý stav biotopov sa považuje taký stav, keď:
-
výmera biotopu je stabilná (prinajmenšom neklesá), prípadne sa zvyšuje,

-
stav jeho typických druhov je priaznivý (nezhoršuje sa), prípadne sa zlepšuje,

-
štruktúra a funkcie biotopu sú zachované.

K zabezpečeniu cieľov ochrany slúži diferenciácia územia na ekologicko-funkčné priestory. Ekologicko-funkčné priestory (ďalej len „EFP“) sú vymedzené na základe zoskupenia ekologicky príbuzných biotopov a ich rovnakého hospodárskeho a socioekonomického využívania. EFP je charakterizovaný homogenitou ekologických podmienok a jednotným funkčným zameraním z hľadiska cieľov ochrany prírody, pričom je v území priestorovo opakovateľnou jednotkou s podrobne určeným typom základnej starostlivosti. Na území národnej prírodnej pamiatky sa vyčleňujú dva EFP. Ich prehľad a ďalšie podrobnosti sú uvedené v tabuľke.
Tab. č. 3 Prehľad EFP
	Kód EFP
	Názov EFP
	Prehľad biotopov patriacich do EFP
	Špecifické socioekonomické využitie územia

	EFP1
	Trvalé trávne a  skalné spoločenstvá
	Kr7 Trnkové a lieskové kroviny

Tr1 Suchomilné travinno-bylinné a krovinové porasty na vápnitom podloží
Sk1 Karbonátové skalné steny a svahy so štrbinovou vegetáciou
	Občasný výrub krovín, odstraňovanie agátu

	EFP2
	Porasty nepôvodných drevín
	Kr7 Trnkové a lieskové kroviny
X9 Porasty nepôvodných drevín
	Dlhodobá premena na prirodzený typ lesa


Charakteristika jednotlivých ekologicko-funkčných priestorov:

EFP1 – Trvalé trávne a skalné spoločenstvá (výmera 0,53 ha)
Travinno-bylinné a skalné porasty s prirodzeným druhovým zložením. Ide o mozaiku biotopov Tr1 Suchomilné travinno-bylinné a krovinové porasty na vápnitom podloží a Sk1 Karbonátové skalné steny a svahy so štrbinovou vegetáciou s krovinovým porastom. Teplomilné a skalné spoločenstvá prechádzajú aj do časti zalesnených plôch územia.

EFP2 – Porasty nepôvodných drevín (výmera 12,60 ha)
Umelo vysadené lesné porasty, tvorené prevažne monokultúrou borovice lesnej (Pinus sylvestris) a smrekovca opadavého (Larix decidua) s krovinovým podrastom. Východná časť územia EFP je z hľadiska drevinového zloženia v lepšom stave, vplyvom niekdajšieho porastu drevín sa v podraste borovice vyskytuje zmes drevín ako dub zimný (Quercus robur), lipa malolistá (Tilia cordata), čremcha obyčajná (Padus avium) a ďalšie.
Základom pre podrobnejšie určenie režimu starostlivosti o biotopy a druhy sú manažmentové modely (rámcové opatrenia starostlivosti):
Teplo a suchomilné travinno-bylinné porasty
6210 Suchomilné travinno-bylinné a krovinové porasty na vápnitom substráte (Tr1)

· Odstraňovať náletové dreviny na lokalitách, ak pokrývajú viac ako 15 % lokality. Zásah sa realizuje v jesenných až zimných mesiacoch aj s následným odstránením biomasy.

· V prípade potreby odstraňovanie inváznych a nepôvodných invázne sa správajúcich druhov rastlín, spôsobom vhodným pre elimináciu daných druhov.

Skalné a sutinové biotopy

8210 Karbonátové skalné steny so štrbinovou vegetáciou (Sk1)

· Zabrániť ťažbe horninového podkladu, mechanickému poškodeniu zošľapom v okolí turistických chodníkov alebo na lokalitách využívaných na skalolezectvo. Zabrániť výstavbe objektov v blízkosti skalných útvarov, ktoré by mali za následok zmenu svetelných a vlhkostných pomerov na lokalite.

· V prípade potreby je vhodné odstraňovanie sukcesných drevín zarastajúcich lokalitu alebo vyskytujúcich sa v okolí skalného útvaru, ak negatívne ovplyvňujú druhové zloženie biotopov, svetelné a vlhkostné pomery lokality. Zásah je potrebné realizovať v jesennom až zimnom období.

Zásady využívania územia je možné zhrnúť nasledovne:

· starostlivosť o v súčasnosti nevyužívanú časť územia, kde v dôsledku prirodzenej sukcesie dochádza k postupnému zarastaniu biotopov európskeho významu,

· postupná zmena drevinového zloženia ovplyvnených a premenených lesných porastov,
· vytvoriť podmienky pre existenciu a vývoj pôvodných rastlinných spoločenstiev,
· odstraňovanie inváznych a nepôvodných invázne sa správajúcich druhov, ktoré sa v území objavia.
2 CIELE STAROSTLIVOSTI A OPATRENIA NA ICH DOSIAHNUTIE

2.1 Stanovenie dlhodobých cieľov starostlivosti v nadväznosti na ekologicko-funkčné priestory a zóny

Hlavným (dlhodobým) cieľom ochrany územia NPP Markušovské steny je: Do roku 2047 dosiahnuť priaznivý stav kategórie A u všetkých biotopov európskeho významu, ktoré sú predmetom ochrany chráneného územia.

Hlavný cieľ bude realizovaný prostredníctvom:

· dôsledného dodržiavania cieľov a opatrení v jednotlivých ekologicko-funkčných priestoroch,

· zapojenia vlastníkov a užívateľov pozemkov do ochrany územia národnej prírodnej pamiatky, do aktivít zachovávajúcich prírodné hodnoty a zároveň prinášajúcich prosperitu miestnym obyvateľom, ako je obnova tradičných foriem hospodárenia.
2.2 Stanovenie operatívnych cieľov v nadväznosti na ekologicko-funkčné priestory a zóny

Vedľajší (operatívny) cieľ 1: Dosiahnuť do roku 2047 zlepšenie stavu biotopu európskeho významu Suchomilné trávinnobylinné a krovinové porasty na vápnitom podloží (6210) z kategórie C do kategórie A a zachovať stav biotopu európskeho významu Karbonátové skalné steny so štrbinovou vegetáciou (8210) v rámci EFP1 v kategórii A.
Vedľajší (operatívny) cieľ 2: Zabezpečiť zmenu drevinového zloženia lesných porastov s cieľom rekonštrukcie prirodzenej drevinovej skladby v EFP2.

Vedľajší (operatívny) cieľ 3: Zlepšiť poznanie stavu a nárokov biotopov a druhov, ktoré sú predmetom ochrany, alebo ďalších osobitných záujmov ochrany prírody a krajiny v území.

Stanovenie vedľajších cieľov zohľadňuje stav biotopov európskeho významu v území a ich stav a potreby zmien v rámci biogeografického regiónu. Hodnotiace tabuľky sú uvedené v kap. 1.6.3.
2.3 Rámcové plánovanie a modely hospodárenia pre lesné biotopy

Rámcové plánovanie je určenie modelu hospodárenia pre jednotku rámcového plánovania – prevádzkový súbor, ktorý je homogénnym súborom lesných porastov vytvorený na základe hospodársko-úpravníckej typizácie v rámci lesných oblastí a podoblastí za účelom dosiahnutia cieľov hospodárenia. Homogénny súbor lesných porastov je daný kategóriou lesa, hospodárskym tvarom lesa, rámcovými stanovištnými podmienkami, porastovými pomermi a ohrozením lesa.

Navrhnuté modely hospodárenia boli vytvorené na základe identifikátorov modelov, to znamená všetky znaky, od ktorých závisí obsahová náplň modelov hospodárenia. Územie NPP sa nachádza v jednej lesnej oblasti, čo je hlavný identifikátor modelov. Ďalšími identifikátormi sú: kategória lesa, písmeno kategórie, združený hospodársky súbor lesných typov, hospodársky súbor lesných typov, hospodársky súbor porastových typov, tvar lesa, spôsob hospodárenia, špecifikum, zóna rekreácie, pásmo hygienickej ochrany, druh chráneného územia, zóna ochrany prírody, stupeň ochrany prírody, pásmo ohrozenia imisiami, imisný typ, stupeň ohrozenia. Nie všetky identifikátory sa uplatňujú vo všetkých modeloch, pretože nie všetky majú opodstatnenie na každom území. Z pohľadu ochrany prírody vstupuje ako jeden z najdôležitejších identifikátorov pri tvorbe modelov, nastavení cieľov, základného rámca a zásad hospodárenia stupeň ochrany prírody. 

Modely hospodárenia sú podkladom na vyhotovenie plánu a sú súčasťou zásad na vyhotovenie plánu pre príslušný lesný celok a pokynov na vyhotovenie plánu. Proces rámcového plánovania teda predchádza podrobnému plánovaniu, ktoré zisťuje konkrétne porastové charakteristiky a stanovuje hospodárske opatrenia pre dielce, čiastkové plochy, porastové skupiny a etáže na obdobie platnosti plánu. V rámci hospodárskych opatrení sa určujú úlohy v obnove lesa, výchove lesa, ťažbe, lesotechnických melioráciách a ochrane lesa.

Každý model hospodárenia obsahuje cieľ hospodárenia, ktorým je cieľové drevinové zloženie, cieľová produkcia dreva a cieľová štruktúra lesného porastu, ďalej základný rámec hospodárenia, ktorým je hospodársky spôsob a jeho formy, rubná doba, obnovná doba, doba zabezpečenia a doba návratu, a taktiež zásady hospodárenia, ktorými sú zásady výchovy lesa, obnovy lesa, ochrany lesa a rekonštrukcie lesa.
Ciele hospodárenia sú na celej výmere NPP Markušovské steny v súlade so zámermi ochrany prírody. V cieľovom drevinovom zložení sa preferuje prirodzené zastúpenie drevín, invázne druhy nie sú predpisované. Cieľová štruktúra porastu je zväčša viacvrstvová, blízka prírodnej.

Funkcia ochrany prírody závisí od stupňa ochrany prírody. Na území NPP je zastúpený 4. stupeň ochrany prírody. Pri cieľoch hospodárenia, základných rámcoch a zásadách hospodárenia sú zohľadnené zámery ochrany prírody.

2.4 Navrhované opatrenia, stanovenie harmonogramu ich plnenia, určenie subjektu zodpovedného za ich plnenie, stanovenie merateľných indikátorov ich plnenia

Tab. č. 4 

	Vedľajší (operatívny) cieľ 1: Dosiahnuť do roku 2047 zlepšenie stavu biotopu európskeho významu Suchomilné trávinnobylinné a krovinové porasty na vápnitom podloží (6210) z kategórie C do kategórie A a zachovať stav biotopu európskeho významu Karbonátové skalné steny so štrbinovou vegetáciou (8210) v rámci EFP1 v kategórii A.

	Merateľný indikátor plnenia: v roku 2047 dosiahnutý stav A biotopu 6210, zachovaný stav A biotopu 8210 

	Opatre​nie 1.1
	Občasný výrub drevín a odstraňovanie agátu v území v súlade s rámcovými zásadami pre daný typ biotopu

	
	Merateľný indikátor plnenia: Udržanie biotopu travinno-bylinných a skalných porastov v žiaducom stave bez prítomnosti inváznych a nepôvodných druhov, zlepšenie stavu biotopu Tr1 do stavu A, zachovanie stavu A pri biotope Sk1

	Číslo aktivity
	Opis aktivity
	Výstup – indikátor plnenia aktivity
	Termín
	Zodpoved​nosť
	Zdroje
	EFP

	1.1.1
	Občasný výrub drevín v jesennom až skorom zimnom období (ak pokryvnosť drevín presiahne 15 % plochy biotopu) a následné odstránenie biomasy z lokality v EFP1. Výrub musí spočívať v preriedení drevín, bez ponechávania súvislých hustých porastov krovín
	Zabezpečené odstraňovanie drevín (fotodokumentácia), plocha EFP1 bez nežiaducej sukcesie drevín, podmienky pre zlepšenie stavu biotopu Tr1 do stavu A
	2018 – 2047 (podľa potreby)
	Užívateľ pozemkov
	Užívateľ pozemkov
	EFP1

	1.1.2
	Odstraňovanie agátu s využitím injekčnej metódy –  injektážou účinného herbicídu do vyvŕtaných otvorov v kmeni (hĺbka 4 – 7 cm s priemerom 8 mm), paralelne s kôrou v uhle 10º ku xylému. Diera sa kompletne naplní herbicídom a následne sa môže utesniť aj vápenným tmelom. Na každých 7,5 – 10 cm obvodu kmeňa by mala byť vyvŕtaná jedna diera, najlepšie v období od polovice júla do konca septembra, za dlhodobo suchého počasia. Výrub jedincov bude realizovaný až rok po ich úplnom vyschnutí.
	Eliminované až úplne odstránené jedince nepôvodného invázne sa správajúceho druhu – Robinia pseudoacacia (agát), podmienky pre zlepšenie stavu biotopu Tr1 do stavu A
	2018 – 2047 (podľa potreby)
	Užívateľ pozemkov (po konzultácii a pod dozorom ŠOP SR)
	Užívateľ pozemkov
	EFP1

	1.1.3
	Zachovanie biotopu Sk1 bez zásahov
	Zachovaný stav A biotopu Sk1
	2018 – 2047 (podľa potreby)
	Užívateľ pozemkov
	Užívateľ pozemkov
	EFP1

	Vedľajší (operatívny) cieľ 2: Zabezpečiť zmenu drevinového zloženia lesných porastov s cieľom rekonštrukcie prirodzenej drevinovej skladby v EFP2

	Merateľný indikátor plnenia:  v roku 2047 zaznamenané zvýšenie zastúpenia stanovištne pôvodných druhov drevín

	Opatre​nie 2.1
	Dlhodobá zmena drevinového zloženia

	
	Merateľný indikátor plnenia: Zmena drevinového zloženia lesných porastov v prospech pôvodných druhov drevín, postupné vytváranie porastov lesných biotopov národného alebo európskeho významu

	Číslo aktivity
	Opis aktivity
	Výstup – indikátor plnenia aktivity
	Termín
	Zodpoved​nosť
	Zdroje
	EFP

	2.1.1
	Spolupráca s užívateľom územia a vyhotovovateľom PSL na pripomienkovaní PSL na ďalšie obdobia a uplatňovaní požiadaviek ŠOP SR
	PSL so zapracovanými požiadavkami ŠOP SR
	Trvalý, pri obnove PSL
	ŠOP SR
	ŠOP SR
	EFP2

	2.1.2
	Dlhodobá rekonštrukcia lesných porastov v zmysle PSL smerom k prirodzenému lesu (výberkový spôsob, ochrana pôvodných druhov drevín, odstraňovanie agátu) v EFP2
	Zmena drevinového zloženia v prospech listnáčov
	2018 – 2047
	Užívateľ pozemkov
	Užívateľ pozemkov
	EFP2

	2.1.3
	Odstraňovanie agátu s využitím injekčnej metódy –  injektážou účinného herbicídu do vyvŕtaných otvorov v kmeni (hĺbka 4 – 7 cm s priemerom 8 mm), paralelne s kôrou v uhle 10º ku xylému. Diera sa kompletne naplní herbicídom a následne sa môže utesniť aj vápenným tmelom. Na každých 7,5 – 10 cm obvodu kmeňa by mala byť vyvŕtaná jedna diera, najlepšie v období od polovice júla do konca septembra, za dlhodobo suchého počasia. Výrub jedincov bude realizovaný až rok po ich úplnom vyschnutí.
	Porasty bez výskytu agátu
	2018 – 2047
	Užívateľ pozemkov
	Užívateľ pozemkov
	EFP2

	Vedľajší (operatívny) cieľ 3: Zlepšiť poznanie stavu a nárokov biotopov a druhov, ktoré sú predmetom ochrany, alebo ďalších osobitných záujmov ochrany prírody a krajiny v území.

	Merateľný indikátor plnenia: aktuálne údaje o stave predmetov ochrany

	Opatre​nie 3.1
	Monitoring a vyhodnocovanie stavu predmetov ochrany územia

	
	Merateľný indikátor plnenia: údaje o stave predmetov ochrany, lepšie spoznanie ekológie predmetov ochrany a posúdenie správnosti návrhu opatrení

	Číslo aktivity
	Opis aktivity
	Výstup – indikátor plnenia aktivity
	Termín
	Zodpoved​nosť
	Zdroje
	EFP

	3.1.1
	Monitoring biotopov, ktoré sú predmetom ochrany NPP v rámci EFP1
	Záznamy v KIMS a správy z monitoringu
	2018 – 2047 (každoročne alebo každé 2 roky)
	ŠOP SR
	Rozpočet ŠOP SR
	Celé územie

	3.1.2
	Hodnotenie stavu biotopov, ktoré sú predmetom ochrany NPP, vo vzťahu k realizovaným opatreniam
	Zhodnotený stav predmetov ochrany
	2018 – 2047 (každé 2 roky)
	ŠOP SR
	Rozpočet ŠOP SR
	Celé územie

	3.1.3
	Výskumné aktivity v území v spolupráci s vedeckými inštitúciami
	Zrealizované výskumy, údaje o výskyte, biológii a ekológii druhov a biotopov
	Trvalý (podľa potreby)
	ŠOP SR, výskumné inštitúcie
	Rozpočet ŠOP SR, iné zdroje
	Celé územie


4
SPÔSOB VYHODNOCOVANIA PROGRAMU STAROSTLIVOSTI
Vyhodnocovanie programu starostlivosti a účinnosti vykonaných opatrení bude vykonávať Správa Národného parku Slovenský raj. Opatrenia budú rozpracované na jednotlivé roky a vyhodnocované v rámci plánu hlavných úloh správy národného parku. Zároveň sa bude viesť prehľad o plánovaných a reálne čerpaných finančných prostriedkoch. Ukazovateľom efektívnosti plnenia programu je sledovanie kapitoly 3 Ciele starostlivosti a opatrenia na ich dosiahnutie na základe nasledovnej tabuľky. Červenou sú vyznačené roky, kedy by malo byť vyhodnocované naplnenie indikátora (čiastočné alebo úplné).

Tab. č. 6 Harmonogram aktivít a dosiahnutých výstupov
	Aktivita
	2018
	2019
	2020
	2021
	2022
	2023
	2024
	2025
	2026
	2027
	2028
	2029
	2030
	2031
	2032
	2033
	2034
	2035
	2036
	2037
	2038
	2039
	2040
	2041
	2042
	2043
	2044
	2045
	2046
	2047

	1.1.1
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.1.2
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.1.3
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	2.1.1
	
	
	
	
	
	
	
	
	x
	x
	
	
	
	
	
	
	
	
	x
	x
	
	
	
	
	
	
	
	
	x
	x

	2.1.2
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	2.1.3
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	3.1.1
	
	x
	
	x
	
	x
	
	x
	
	x
	
	x
	
	x
	
	x
	
	x
	
	x
	
	x
	
	x
	
	x
	
	x
	
	x

	3.1.2
	
	x
	
	x
	
	x
	
	x
	
	x
	
	x
	
	x
	
	x
	
	x
	
	x
	
	x
	
	x
	
	x
	
	x
	
	x

	3.1.3
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

Vyhláška MŽP SR č. 24/2003 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov.
Zákon č. 543/2002 o ochrane prírody a krajiny v znení neskorších predpisov.
http://mapy.tuzvo.sk/HOFM/

Interné databázy ŠOP SR o stave druhov, biotopov, údajoch z katastra a databáza Daphne o lúčnych a rašelinných biotopoch.
Údaje o vyhotovovateľovi a spracovateľovi programu starostlivosti

Spracovateľmi tohto programu starostlivosti sú pracovníci Štátnej ochrany prírody Slovenskej republiky – Správy Národného parku Slovenský raj.

Autori: Barlog, M., Bryndzová, Š., Dražil, T., Krak, V., Leskovjanský, M.
6 PRÍLOHY

6.1
Mapa predmetov ochrany

6.2
Mapa identifikácie vlastnícko-užívateľských vzťahov

6.3
Mapa využitia územia

6.4
Mapa ekologicko-funkčných priestorov

6.5
Mapa zón
(Mapa zón sa nevyhotovuje, lebo v území platí jeden – 4. stupeň ochrany)

6.6
Mapa navrhovaných opatrení starostlivosti na jednotlivých parcelách alebo jednotkách priestorového rozdelenia (JPRL, LPIS)

Financované z prostriedkov Európskeho fondu regionálneho rozvoja (ERDF) v rámci projektu: Vypracovanie programov starostlivosti o vybrané chránené územia zahrnuté v sústave NATURA 2000

